als_Latn dik_Latn sag_Latn
Bujar Daka u shpall në kërkim nga policia bashkë me vëllanë e tij Florianin si porositës të dyshuar të vrasjes së komisar Artan Cukut në 8 prill të 2017-s.
Por në një rrëfim për “News24″ e “BalkanWeb”, Bujar Daka deklaron se nuk është ndaluar dhe as marrë në pyetje nga policia.
Ai thotë se ndodhet në shtëpinë e tij duke kryer punime.
“S’jemi ndaluar dhe as marrë në pyetje nga policia. Jam në shtëpi duke kryer punime. S’kam lidhje me vrasjen e Cukut, jam i lirë. Kam qenë në burg në Zvicër, por Mikel Shallarin nuk e njoh. Shallarin e kam parë vetëm në televizor. Nuk kam asnjë lidhje me të. Edhe vëllai, Floriani është i lirë”, ka deklaruar Bujar Daka.
Policia tha sot se dy vëllezërit Bujar dhe Florian Daka janë shpallur në kërkim pasi dyshohet se kanë porositur vrasjen e komisar Cukut me motiv hakmarrjen. Vëllai i tyre Agim Daka u vetëvra në zyrën e komisarit në vitin 2005.
als_Latn als_Latn als_Latn als_Latn als_Latn